CELEX: 52020PC0005
Language: da
Date: 2020-01-10
Title: Forslag til RÅDETS FORORDNING om ændring af Rådets forordning (EU) 2018/1977 om åbning og forvaltning af autonome EU-toldkontingenter for visse fiskevarer for perioden 2019–2020

EUROPA-KOMMISSIONEN
            Bruxelles, den 10.1.2020
            COM(2020) 5 final
            2020/0004(NLE)
            Forslag til
            RÅDETS FORORDNING
            om ændring af Rådets forordning (EU) 2018/1977 om åbning og forvaltning af autonome EU-toldkontingenter for visse fiskevarer for perioden 2019–2020
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               Rådets forordning (EU) 2018/1977 om åbning og forvaltning af autonome EU-toldkontingenter for visse fiskevarer for perioden 2019–2020 blev vedtaget den 14. december 2018. 
            
            
               Formålet med forordningen er at sikre konkurrenceevnen for Unionens forarbejdningsindustri og undgå at skade Unionens produktion af fiskevarer ved at sikre tilstrækkelige forsyninger af fiskevarer til industrien. Med henblik herpå begrænser eller suspenderer forordningen importtolden for en række fiskevarer inden for toldkontingenter af passende størrelse. Forordningen definerer også, hvilke former for forarbejdning og behandling ("kvalificerende behandlinger") der giver adgang til toldkontingenterne, og hvilke der ikke gør.
            
            
               2.RESULTATER AF HØRINGER AF INTERESSEREDE PARTER 
            
            
               Efter vedtagelsen af Rådets forordning (EU) 2018/1977 meddelte visse EU-forarbejdningsvirksomheder og en medlemsstat Kommissionen, at forarbejdningsvirksomhederne, siden KN-kode 1604 32 00 (kaviarerstatning) var blevet slettet fra det autonome toldkontingent 09.2750, der var fastsat i den tidligere rådsforordning (2015/2265), ikke længere kunne importere forarbejdet rogn henhørende under denne specifikke KN-kode, som de havde gjort under den tidligere ordning. I den nuværende forordning om autonome toldkontingenter (2019-2020) er KN-kode 1604 32 00 (kaviarerstatning) erstattet af KN-kode 0305 20 00 (lever, rogn og mælke af fisk, tørret, røget, saltet eller i saltlage) for bedre at afspejle varebeskrivelsen (rogn, vasket, befriet for den omgivende hinde, kun saltet eller i saltlage, bestemt til fremstilling af kaviarerstatning).
            
            
            
               Fjernelsen af KN-kode 1604 32 00 medførte en forhøjelse af tolden fra 0 % til 20 % for disse produkter, da de ikke længere er omfattet af ordningen om autonome toldkontingenter. Dette medførte betydelige tab som følge af de pågældende beløb og tilstedeværelsen af langfristede kontrakter. Eftersom Kommissionens forslag havde bibeholdt KN-koden 1604 32 00, og den nye forordning, der trådte i kraft den 1. januar 2019, først blev vedtaget den 14. december 2018, har virksomhederne gjort gældende, at denne ændring var uforudsigelig og ikke gav dem tilstrækkelig tid til at tilpasse sig, da kontrakterne med deres leverandører strækker sig over lange perioder.
            
            
            
               En tilbundsgående analyse har bekræftet et betydeligt fald i den pågældende import som følge af ændringen af kodeksen (kun 400 ton ud af de 1 500 ton, der er til rådighed inden for rammerne af de autonome toldkontingenter, er blevet anvendt i forhold til 958 ton i 2018). 
            
            
            
               På den anden side er formålet med de autonome toldkontingenter at skabe merværdi og beskæftigelse. I dette perspektiv kan optøning, ompakning og pasteurisering ikke betragtes som "forarbejdning", der ville skabe betydelig merværdi. Det er i den sammenhæng, at KN-kode 1604 32 00 (kaviarerstatning) blev erstattet af KN-kode 0305 20 00 (lever, rogn og mælke af fisk, tørret, røget, saltet eller i saltlage). 
            
            
            
               Under drøftelserne af forordningen om autonome toldkontingenter for 2019-2020 vedrørende rogn vedtog Toldkodeksudvalget nye forklarende bemærkninger til den kombinerede nomenklatur for underposition 0305 20 00, som præciserer denne underposition ved at fastsætte yderligere definitioner. De nye forklarende bemærkninger til den kombinerede nomenklatur forklarer, at saltet rogn, der er uegnet til umiddelbar fortæring som kaviar eller kaviarerstatning i den foreliggende form uden yderligere forarbejdning, men som er bestemt til fremstilling af kaviarerstatning, henhører under denne underposition.
            
            
               Det kan derfor konkluderes, at udskiftningen af KN-kode 1604 32 00 med KN-kode 0305 20 00 i den nye forordning om autonome toldkontingenter (2019-2020) er i overensstemmelse med formålet med de autonome toldkontingenter. Den sene vedtagelse af forordningen med en KN-kode for samme autonome toldkontingent, dvs. 09.2750, som afveg fra den, der er nævnt i Kommissionens forslag og i den tidligere lovgivning, og det forhold, at industrien mangler en klar forståelse af forskellen mellem de to KN-koder (forstærket af, at de falder under samme løbenummer), har imidlertid haft en væsentlig negativ indvirkning på rognindustrien i EU. Handelsstrømmene bør ikke pludselig ophøre på grund af denne ændring af KN-koden.
            
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               
                  Artikel 31 i TEUF.
               
            
         
         
            
               •Nærhedsprincippet (for områder, der ikke er omfattet af enekompetence) 
            
            
               
                  Toldsatserne i den fælles toldtarif hører under Unionens enekompetence. Nærhedsprincippet finder derfor ikke anvendelse på disse bestemmelser.
               
            
            
               •Proportionalitetsprincippet
            
            
               
                  Valget af politik står i forhold til målet, eftersom der for hvert produkt kun tillades en begrænset mængde under hensyntagen til udnyttelsesgraden, nødvendigheden af at sikre lige konkurrencevilkår for EU's producenter og producenter fra tredjelande, merværdien og andre handelspræferencer.
               
               
                  Forslaget er i overensstemmelse med proportionalitetsprincippet, eftersom toldunionen er en fælles politik, og bør derfor gennemføres ved en rådsforordning.
               
            
            
               •Valg af retsakt
            
            
               
                  Ikke relevant.
               
               
            
            
               3. VIRKNINGER FOR BUDGETTET
            
            
               Forslaget/initiativet har ingen finansielle virkninger for indtægterne.
            
            
               2020/0004 (NLE)
            
            
               Forslag til
            
            
               RÅDETS FORORDNING
            
            
               om ændring af Rådets forordning (EU) 2018/1977 om åbning og forvaltning af autonome EU-toldkontingenter for visse fiskevarer for perioden 2019–2020
            
            
               RÅDET FOR DEN EUROPÆISKE UNION HAR — 
            
            
               under henvisning til traktaten om Den Europæiske Unions funktionsmåde, særlig artikel 31, 
            
            
               under henvisning til forslag fra Europa-Kommissionen, og 
            
            
               ud fra følgende betragtninger: 
            
            
               (1)Rådets forordning (EU) 2018/1977
                  1
                fastsætter bestemmelser om åbning og forvaltning af autonome EU-toldkontingenter for visse fiskevarer for perioden 2019-2020. Der er fastsat passende mængder for hvert toldkontingent for at sikre tilstrækkelige forsyninger til Unionens industri i perioden 2019-2020. 
            
            
         
         
            
               (2)Inden for det autonome toldkontingent med løbenummer 09.2750, der er anført i bilaget til forordning 2018/1977, er de eneste varer, der svarer til varebeskrivelsen rogn, vasket, befriet for den omgivende hinde, kun saltet eller i saltlage, bestemt til fremstilling af kaviarerstatning, KN-kode ex 0305 20 00 med Taric-kode 35.
            
            
            
               (3)I henhold til Rådets forordning 2015/2265
                  2
               , som gik forud for forordning (EU) 2018/1977, var det pågældende toldkontingent imidlertid fastsat på en anden måde og henviste til KN-kode ex 1604 32 00 med Taric-kode 20 som den eneste vare, der var omfattet af beskrivelsen "rogn, vasket, befriet for den omgivende hinde, kun saltet eller i saltlage, bestemt til fremstilling af kaviarerstatning".  
            
            
            
               (4)Ændringen vedrørende KN-koden for løbenummer 09.2750 medførte, at industrien havde vanskeligt ved at fortolke den pågældende bestemmelse og manglede en klar forståelse af forskellen mellem de to KN-koder (forstærket af, at de falder under samme løbenummer), hvilket har haft en negativ indvirkning på forarbejdningsindustrien i EU. 
            
            
            
               (5)De varer, der er omfattet af toldkontingentet med løbenummer 09.2750, bør ændres, således at kontingentet i en begrænset periode på et år også omfatter KN-kode ex 1604 32 00 med Taric-kode 20 samt en fodnote, der henviser til disse KN- og Taric-koder og angiver en periode fra den 1. januar 2019 til den 31. december 2019. 
            
            
            
               (6)Forordning (EU) 2018/1977 bør derfor ændres.
            
            
            
               (7)Den periode, i hvilken de toldkontingenter, som åbnes ved forordning (EU) 2018/1977, anvendes i det første år, løber fra den 1. januar 2019 til den 31. december 2019. Eftersom det er nødvendigt at sikre ligebehandling af de erhvervsdrivende og tage hensyn til, at toldkontingentet under løbenummer 09.2752 endnu ikke er opbrugt, bør nærværende forordning anvendes med tilbagevirkende kraft fra den 1. januar 2019 for at give erhvervsdrivende, der anvender rogn (færdigprodukter), mulighed for uden afbrydelse at opretholde den gunstige kontingenttoldsats i en begrænset periode. Af samme årsag bør forordningen træde i kraft øjeblikkeligt — 
            
            
            
            
               VEDTAGET DENNE FORORDNING: 
            
            
               Artikel 1
            
            
               Tredje række i bilaget til Rådets forordning (EU) 2018/1977 (løbenummer 09.2750) ændres således:
            
            
            
               (1)Feltet i kolonnen "KN-kode" affattes således: 
            
            
               "ex 0305 20 00
            
            
                ex 1604 32 00" 
            
         
         
            
            
               (2)Feltet i kolonnen "Taric-kode" affattes således:
            
            
               "35
            
            
                 
                       20"
            
            
               (3)I kolonnen "Varebeskrivelse" tilføjes følgende fodnote efter ordet "kaviarerstatning": 
            
            
               "For Taric-kode 1604 32 00 20 anvendes dette toldkontingent fra den 1. januar 2019 til den 31. december 2019".
            
            
            
               Artikel 2 
            
            
               Denne forordning træder i kraft dagen efter offentliggørelsen i Den Europæiske Unions Tidende. 
            
            
               Den anvendes fra den 1. januar 2019.
            
            
            
               Denne forordning er bindende i alle enkeltheder og gælder umiddelbart i hver medlemsstat. 
            
            
            
               Udfærdiget i Bruxelles, den […]. 
            
            
            
               På Rådets vegne 
            
            
               Formand
            
            
               FINANSIERINGSOVERSIGT
            
            
               1.1.FORSLAGETS BETEGNELSE
            
            
               Forslag om ændring af Rådets forordning (EU) 2018/1977 om åbning og forvaltning af autonome EU-toldkontingenter for visse fiskevarer for perioden 2019–2020
            
         
         
            
               2.BUDGETPOSTER
            
            
               Indtægtspost: Kapitel 1 2, artikel 1 2 0 — Told og andre afgifter som omhandlet i artikel 2, stk. 1, litra a), i afgørelse 2014/335/EU, Euratom (budgetteret beløb for regnskabsåret 2019 — 21 471,2 mio. EUR)
            
            
               (kun i tilfælde af formålsbestemte indtægter) Indtægterne vil blive opført under følgende udgiftskapitel: 
            
            
               3.FINANSIELLE VIRKNINGER
            
            
               ◻
                     Forslaget har ingen finansielle virkninger
            
            
               X Forslaget har ingen finansielle virkninger for udgifterne, men har finansielle virkninger for indtægterne
            
            
               ◻
                     Forslaget har følgende finansielle virkninger for de formålsbestemte indtægter:
            
            
               (i EUR)
            
            
                     
                        Indtægtspost
                           3
                        
                     
                  
                  
                     
                        År 2019
                     
                  
               
                     
                        Artikel — 1 2 0 — Told og andre afgifter
                     
                  
                  
                     
                        3 561 518
                     
                  
               
               4.FORHOLDSREGLER MOD SVIG
            
            
               Kontrol af den endelige anvendelse af nogle af de produkter, der er omfattet af denne rådsforordning, vil blive foretaget i henhold til artikel 254 i forordning (EU) nr. 952/2013 om gennemførelsesbestemmelser til EF-toldkodeksen.
            
            
               5.ANDRE BEMÆRKNINGER
            
            
               1.Den væsentligste virkning af forordningen er indtægtstab for Den Europæiske Union, eftersom toldkontingentet for løbenummer 09.2750 ændres, således at det i en begrænset periode på et år også omfatter KN-kode ex 1604 32 00 med Taric-kode 20 samt en fodnote, der henviser til disse KN- og Taric-koder og angiver en periode fra den 1. januar 2019 til den 31. december 2019.
            
            
            
               2.Bruttobeløbet er beregnet ud fra restbeløbet for det autonome toldkontingent 09.2750 (ud fra antagelsen om maksimal udnyttelse af kontingentet), gennemsnitsprisen for varen i de sidste to år og mestbegunstigelsessatsen på 20 % på varen: 
            
            
               1 097 066,78 (tonnage) * 20,29 (gennemsnitspris pr. kg) * 20 % (toldsats)
            
            
               Det repræsenterer derfor det maksimale indtægtstab, da EU indrømmer mere gunstige handelspræferencer til forskellige grupper af tredjelande (GSP, GSP+ og frihandelsaftaler). 
            
            
         
         
            
                  
                     (1)
                  
                        Rådets forordning (EU) 2018/1977 af 14. december 2018 om åbning og forvaltning af autonome EU-toldkontingenter for visse fiskevarer for perioden 2019-2020 (EUT L 317 af 14.12.2018, s. 2).
               
               
                  
                     (2)
                  
                        Rådets forordning (EU) 2015/2265 af 7. december 2015 om åbning og forvaltning af autonome EU-toldkontingenter for visse fiskevarer for perioden 2016-2018 (EUT L 322 af 8.12.2015, s. 4).
               
               
                  
                     (3)
                  
                        Med hensyn til EU's traditionelle egne indtægter (landbrugsafgifter, sukkerafgifter, told) opgives beløbene netto, dvs. bruttobeløb, hvorfra der er trukket opkrævningsomkostninger på 20 %.